สวัสดีค่ะ คือเราเป็นประจำเดือนวันที่ 22-26 มกราคม แล้วก็มีเพศสัมพันธ์ไม่ได้ป้องกันเลยกินยาคุมฉุกเฉินไปวันที่ 7 กุมภาพันธ์ หลังจากนั้นก็มีเลือดจากยาคุมฉุกเฉินมาวันที่ 12-16 กุมภาพันธ์ แล้วก็มีอะไรโดยไม่ได้ป้องกันวันที่ 15 มีโอกาสท้องมั้ยคะ แล้วประจำเดือนจะมาอีกทีวันไหน เพราะวันนี้วันที่ 13 มีนาคมแล้วประจำเดือนยังไม่มาเลยค่ะ
dffสวัสดีค่ะ การใช้ยาคุมฉุกเฉินซึ่งเป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียนยาคุมฉุกเฉินมีประสิทธิภาพพอสมควรหากใช้อย่างถูกต้องดังกล่าวไป แต่หากหลังการใช้ยา แล้วไปมีเพศสัมพันธ์ไม่ป้องกันอีก ก็ยังมีโอกาสตั้งครรภ์ได้ตามปกติรอบเดือนควรจะมาไม่เกิน 35 วันจากรอบก่อน แม้จะกินยาคุมฉุกเฉินไปก็ตาม หากมาช้ากว่านี้ถือว่าช้า และควรตรวจยืนยันการตั้งครรภ์ให้แน่ชัด สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป